SL Uradni list Evropske unije L 376/29

SKLEP SKUPNEGA ODBORA EGP

št. 102/2004

z dne 9. julija 2004

o spremembi Priloge VI (Socialna varnost) k Sporazumu EGP

SKUPNI ODBOR EGP JE —

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga VI k Sporazumu je bila spremenjena s Sporazumom o udeležbi Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike v Evropskem gospodarskem prostoru, podpisanim 14. oktobra 2003 v Luxembourgu (1).

(2) Sklep št. 189 z dne 18. junija 2003, namenjen uvedbi evropske kartice zdravstvenega zavarovanja zaradi nadomestitve obrazcev, potrebnih za izvajanje Uredb Sveta (EGS) št. 1408/71 in (EGS) št. 574/72 pri dostopu do zdravstvenega varstva med začasnim bivanjem v drugi državi članici, ki ni pristojna država ali država stalnega prebivališča (2), je treba vključiti v Sporazum.

(3) Sklep št. 190 z dne 18. junija 2003 o tehničnih specifikacijah evropske kartice zdravstvenega zavarovanja (3) je treba vključiti v Sporazum.

(4) Sklep št. 191 z dne 18. junija 2003 o nadomestitvi obrazcev E 111 in E 111 B z evropsko kartico zdravstvenega zavarovanja (4) je treba vključiti v Sporazum —

SKLENIL:

Člen 1

Za točko 3.64 (Sklep št. 188) Priloge VI k Sporazumu se vstavijo naslednje točke:

„3.65 32003 D 0751: Sklep št. 189 z dne 18. junija 2003, namenjen uvedbi evropske kartice zdravstvenega zavarovanja zaradi nadomestitve obrazcev, potrebnih za izvajanje Uredb Sveta (EGS) št. 1408/71 in (EGS) št. 574/72 pri dostopu do zdravstvenega varstva med začasnim bivanjem v drugi državi članici, ki ni pristojna država ali država stalnega prebivališča (UL L 276, 27.10.2003, str. 1). 3.66 32003 D 0752: Sklep št. 190 z dne 18. junija 2003 o tehničnih specifikacijah evropske kartice zdravstvenega zavarovanja (UL L 276, 27.10.2003, str. 4). Za namen tega sporazuma veljajo določbe Sklepa z naslednjo prilagoditvijo: V skladu s točko 3.3.2 Priloge k Sklepu na evropskih karticah zdravstvenega zavarovanja, izdanih v državah članicah EGP EFTA, ne bodo prikazane evropske zvezde. Vendar mora imeti država članica EGP EFTA možnost, da zvezde vstavi kasneje, če je to potrebno. 3.67 32003 D 0753: Sklep št. 191 z dne 18. junija 2003 o nadomestitvi obrazcev E 111 in E 111 B z evropsko kartico zdravstvenega zavarovanja (UL L 276, 27.10.2003, str. 19).“

Člen 2

Besedila Sklepov št. 189, 190 in 191 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 10. julija 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).

Člen 4

Ta sklep se objavi v oddelku EGP Uradnega lista Evropske unije in v Dopolnilu EGP k njemu.

V Bruslju, 9. julija 2004. Za Skupni odbor EGP Predsednik Kjartan JÓHANNSSON

(1) UL L 130, 29.4.2004, str. 3.

(2) UL L 276, 27.10.2003, str. 1.

(3) UL L 276, 27.10.2003, str. 4.

(4) UL L 276, 27.10.2003, str. 19.

(5) Navedena ni nobena ustavna zahteva.